心地

心地 （ 朝鮮語 ： ) ， 新羅第41代君主憲德王金彥升的太子. 生而孝悌天性衝睿. 志學之年落採従師拳懃於道. 寓止中嶽 今公山, 適聞俗離山深公傳表律師佛骨簡子設果訂法㑹決意披尋, 既至後期不許叅例. 乃席地扣庭隨衆禮懴. 経七日天大雨雪, 所立地方十尺許雪飄不下. 衆見其神異許引入堂. 地撝謙稱恙退處房中向堂潛禮, 肘顙俱血類表公之仙溪山也, 地藏菩薩日來問慰. 洎席罷還山途中見二簡子貼在衣褶間, 持廻告於深. 深曰, “ 簡在凾中那得至此. ” 撿之封題依舊開視亡矣. 深深異之重襲而藏之. 又行如初再回告之, 深曰, “ 佛意在子, 子其奉行 ”, 乃授簡子. 地頂戴敀山, 嶽神率一仙子迎至山椒. 引地坐於嵒上敀伏嵓下謹受正戒. 地曰, “ 今將擇地奉安聖簡, 非吾軰所能指定, 請與三君憑高擲簡以卜之. ” 乃與神等陟峯巓向西擲之, 簡乃風颺 而飛. 時神作歌曰, “ 礙嵓逺退砥 平兮. 落葉飛散生明兮. 覔得佛骨簡子兮. 邀於淨䖏投誠兮. ” 既唱而得簡於林泉中, 即其地構堂安之. 今桐華寺籖堂北有小井是也.